Οι εκπαιδευτικοί παράλληλης στήριξης στο πλαίσιο της παιδαγωγικής της ένταξης
Creators: name: Αρνίδου, Κυριακή Σάββα
Publisher: name: Aristotle University of Thessaloniki
Year: 2007
Subjects: Ενταξιακή εκπαίδευση
Ενισχυτής/τρια δάσκαλος/α
Ειδική αγωγή-Ελλάδα
Inclusive education
Support teacher
Special education-Greece

description: Η παρούσα έρευνα έχει ως βασικό σκοπό τη διερεύνηση του ρόλου των ενισχυτών δασκάλων της πρωτοβάθμιας εκπαίδευσης μέσα από ενταξιακές πρακτικές που εφαρμόζονται στην Ελλάδα και ειδικότερα μέσω της παράλληλης στήριξης. Διεξήχθησαν 14 ημι-δομημένες συνεντεύξεις σε ενισχυτές/τριες και σε εκπαιδευτικούς της γενικής τάξης, ενώ η καταγραφή των ατομικών και επαγγελματικών στοιχείων των εκπαιδευτικών έγινε μέσω ερωτηματολογίου. Από την ανάλυση των ερευνητικών δεδομένων αναδείχθηκαν σημεία του ρόλου των εκπαιδευτικών παράλληλης στήριξης και προέκυψε και μία σειρά ζητημάτων ως προς τις προϋποθέσεις λειτουργίας ενός σχολείου για «όλους». Παράλληλα διαφάνηκε και η λειτουργία του ρατσισμού και των προκαταλήψεων σε όλο το φάσμα της σχολικής κοινότητας.Οι εκπαιδευτικοί παράλληλης στήριξης οδηγούνται στη διαμόρφωση ενός προφίλ που ταυτίζεται με το ρόλο του δημοσίου υπαλλήλου που δρα αναπαραγωγικά. Αναπαράγουν τις διαχωριστικές αντιλήψεις, απομακρύνονται από τον παιδαγωγικό και επιστημονικού τους ρόλο, τον οποίο δεν τον γνωρίζουν και γι’ αυτό και δεν τον διεκδικούν. Συχνά αισθάνονται ως «συνοδοί» και «φύλακες» του ανάπηρου παιδιού, «περιθωριοποιημένοι» και «μόνοι» στην προσπάθεια να απαντήσουν στην πολυπλοκότητα της εργασίας τους. Οδηγούνται σε αλλοίωση της επαγγελματικής τους ταυτότητας και σε απογοήτευση, καθώς δεν τους παρέχεται καμία συστηματική και επίσημη υποστήριξη. Απουσιάζει η συλλογική παρέμβαση και δε χρησιμοποιούν καινοτόμες μεθόδους. Όταν κάνουν υπερβάσεις είναι περιορισμένες και αποσπασματικές και εκπορεύονται από την υψηλή αίσθηση υπευθυνότητας και από το φιλότιμο που τους διακατέχει
description: The basic aim of this research was to explore the role of primary school support teachers through inclusive practices that are applied in Greece and more specifically via the parallel support. The study was carried out through 14 semi-structured interviews taken from support teachers and teachers of regular classes. A questionnaire gave information about the individual and professional characteristics of teachers involved. From the analysis of inquiring data elected points were considered on the role of support teachers and also issues about the conditions of the operation of a school for "all". At the same time the problem of racism and biases emerged throughout the school community. The teachers of parallel support are supplanted of a profile that is identified with the role of public employee that acts reproductively, inviting divided perceptions. They are removed from their pedagogic and scientific role, which is greatly ignored and for this reason they don’t claim. Often they presume roles of “attendants” or “guardians” of disabled children, and feel “marginalized” and/or “alone” in the effort to respond fully and effectively to the complexity of their work. They are led to alteration of their professional identity and they feel disappointment, when not provided with systematic and official support. They do not use innovative methods and usually the absence of collective intervention is obvious. Whenever they exceed in their efforts the resultant response is limited and fragmentary, even if this emanates from a higher sense of responsibility.